ইদানীং চলচ্চিত্রেই তার বেশি ব্যস্ততা। কদিন আগেই মুক্তি পেয়েছে ভালোবাসা এমনই হয়। হাতে রয়েছে বেশ কিছু ছবি। এর মধ্যেই একটি নাটকে কাজ করেছেন বিদ্যা সিনহা সাহা মিম। প্রথমবারের মতো ভালোবাসা দিবসের নাটকে দেখা যাবে তাকে। ‘তোমার পিছু পিছু’ শিরোনামে নাটকটিতে তার বিপরীতে আছেন তাহসান। নাটকটি ভ্যালেন্টাইন ডে-তে বাংলাভিশনে প্রচারিত হবে। লাক্স চ্যানেল আই সুপারস্টার ২০০৭-এ জয়লাভের পর মিডিয়াতে ক্যারিয়ার শুরু করেন মিম। হুমায়ূন আহমেদের নাটক ‘জল তরঙ্গ’-তে মিম প্রথম মুখ্য চরিত্রে অভিনয় করেন। অতঃপর শুরু হয় তার সিনেমায় অভিনয়ের যাত্রা। চলচ্চিত্রে অভিষেক হয় ‘আমার আছে জল’ ছবির মাধ্যমে।